# Titlul analizei impactului:

#  ANALIZA IMPACTULUI DE REGLEMENTARE

# EFECTUATĂ PENTRU Hotărîrea Guvernului

# cu privire la modificarea ȘI Completarea

# Hotărîrii Guvernului nr.267 din 8 aprilie 2014

# cu privire la aprobarea reglementării tehnice cerințe privind aparate de cîntărit neautomate

# Data: 17.05.2016

**Autoritatea administraţiei**

**publice autor**: **Ministerul Economiei**

**Sub-diviziunea: Direcția dezvoltarea infrastructuii calității**

**Persoana responsabilă şi informaţia de contact:**

 **Lidia Jitari, telefon 022 250 676,**

 **e-mail:** **lidia.jitari@mec.gov.md**

**1. STABILIREA COMPLEXITĂȚII ANALIZEI IMPACTULUI DE REGLEMENTARE:**

|  |  |
| --- | --- |
| **Criteriul** | **Punctajul****(de la 1 la 3)** |
| nivelul de interes public faţă de intervenția propusă | **2** |
| gradul de inovație al intervenției propuse | **1** |
| mărimea potenţialelor impacturi ale inițiativei propuse | **2** |
| **Total** | **5** |

a) Nivelul de interes public faţă de intervenția propusă este mediu deoarece proiectul reglementării nu are impact asupra domeniilor social şi nici asupra bugetului de stat. Actualmente în Repulica Moldova sunt înregistraţi trei producători de aparate de cîntărit cu funcţionare neautomată.

b) Gradul de inovație al intervenției propuse nu este nouă, deoarece cadrul normativ existent (Hotărîrea Guvernului nr. 267 din 8 aprilie 2014 cu privire la aprobarea reglementării tehnice cerințe privind aparate de cîntărit automate) se substituie cu prevederile noi care stabilesc prevederi mai clare privind responsabilitățile a agenților economici, precum și o modalitate de prezentare mai clară a procedurilor de evaluare a conformităţii (modulelor). Proiectul hotărîrii de Guvern ţine de ajustarea cadrului legal cu Directiva 2014/31/UE a Parlamentului European şi a Consiliului din 26 februarie 2014 privind armonizarea legislației statelor membre referitoare la punerea la dispoziție pe piață a aparatelor de cîntărit cu funcționare neautomată.

c) Mărimea potenţialelor impacturi ale inițiativei propuse ar putea afecta partea majoră a unui sector economic, avînd în vedere că proiectul reglementează introducerea pe piaţă şi/sau punerea în funcţiune a aparatelor de cîntărit cu funcționare neautomată în scopul protejării populaţiei împotriva rezultatelor incorecte ale operaţiunilor de cîntărire efectuate cu ajutorul aparatelor de cîntărire neautomate, atunci cînd acestea sunt utilizate în domeniile de interes public, aşa ca magazine, diverse organizații de comerț, spitale, etc.

**2. DEFINIREA PROBLEMEI**

**Conform art. 18 din Legea nr. 235 din 1 decembrie 2011 privind activităţile de acreditare şi de evaluare a conformităţii** „*Evaluarea conformităţii cu titlu obligatoriu se realizează pentru produsele din domeniile prevăzute la anexa nr.3*”. În Anexa nr. 3 la Legea este specificat că domeniul „Aparate de cîntărit neautomate” prezintă domeniul reglementat.

**Conform Legii metrolgiei nr.19 din 04.03.2016** condiţiile de introducere pe piaţă şi/sau de dare în folosință a aparatelor specificate în anexa nr.3 la Legea nr.235 din 01.12.2011 privind activităţile de acreditare şi evaluare a conformităţii se stabilesc prin hotărîri de Guvern. Producătorul sau reprezentantul autorizat al acestuia asigură reparaţia mijloacelor de măsurare supuse controlului metrologic legal introduse de ei pe piaţă şi/sau date în folosință, inclusiv a aparatelor specificate în anexa nr.3 la Legea nr.235 din 01.12.2011.

Respectiv în **Legea nr.7 din 26.02.2016 privind supravegherea pieţei în ceea ce privește comercializarea produselor nealimentare** este prevăzută lista autorităţilor responsabile de supravegherea pieţei pe domenii reglementate, precum și atribuţiile principale ale autorităţilor de supraveghere a pieţei fiind următoarele:

 - implementarea politicii statului în domeniul supravegherii pieţei;

 - efectuarea controlului caracteristicilor produselor prin verificări ale documentaţiei şi, unde este cazul, efectuează prelevarea și examinarea mostrelor de produse şi încercări de laborator în baza unor eşantioane adecvate;

 - aplicarea măsurilor corective pentru a asigura că produsele sînt conforme cu cerinţele esenţiale şi verifică dacă aceste măsuri sînt aplicate în mod efectiv;

 - monitorizarea acţiunilor agenţilor economici privind retragerea de pe piață şi/sau rechemarea produselor;

 - monitorizarea pieţei sub aspectul conformităţii produselor puse la dispoziţia consumatorilor (utilizatorilor) cu cerinţele reglementărilor tehnice;

 - monitorizarea accidentelor sau prejudiciilor aduse sănătăţii, despre care se suspectează că au fost provocate de anumite produse, în condițiile statuate de legislația privind protecția datelor cu caracter personal;

 - urmărirea reclamaţiilor sau rapoartelor cu privire la riscurile care apar în legătură cu produsele.

Autorităţile de supraveghere a pieţei cooperează cu agenţii economici în activități care pot preveni sau reduce riscurile provocate de produsele ce au fost puse la dispoziţie pe piaţă de aceştia.

Reglementarea tehnică vizează aparatele de cîntărit neautomate (în continuare -aparate) care sunt noi pentru piața Republicii Molodva atunci cînd sunt introduse pe piață aceasta înseamnă că sunt fie aparate noi, fabricate de un producător autohton, fie aparatele noi sau la mîna a doua, importate dintr-o țară terță. Republica Moldova trebuie să protejeze populația împotriva rezultatelor incorecte ale operațiunilor de cîntărire efectuate cu ajutorul aparatelor de cântărit cu funcționare neautomată atunci cînd sunt utilizate în anumite domenii de aplicare.

Agenții economici, fiind responsabili pentru conformitatea aparatelor cu cerințele către aceste aparate, în funcție de rolul lor în lanțul de furnizare, trebuie să asigure un nivel ridicat de protecție a intereselor consumatorilor, totodată trebuie să fie asigurați cu o concurență loială pe piața.

Astfel, toți agenții economici care intervin în lanțul de furnizare și de distribuție trebuie să ia măsurile corespunzătoare pentru a se asigura că pun la dispoziție pe piață numai aparate care sunt în conformitate cu reglementare tehnică respectivă. În acest context, este necesar să fie prevăzută o distribuție clară și proporțională a obligațiilor care corespund rolului deținut de fiecare agent economic în lanțul de furnizare și distribuție. Dar pentru a facilita comunicarea între agentul economic, autoritatea de supraveghere a pieței și utilizatorii finali a aparatelor, trebuie ca agenții economici să indice pe aparat adresa sa și alte date privind identificarea lui. Producătorul, fiind persoana cu cele mai detaliate cunoștințe privind procesul de proiectare și de producție, este cel care este competent să efectueze procedura de evaluare a conformității. Astfel, evaluarea conformității trebuie să fie obligația exclusivă a producătorului.

Pentru a înlesni evaluarea conformității cu cerințele esențiale de metrologie și de funcționare, este necesar să fie prevăzută o prezumție de conformitate pentru aparatele care sunt în conformitate cu standardele armonizate și adoptate la nivel national. Evaluarea conformității cu cerințele metrologice și tehnice aplicabile este necesară pentru a asigura o protecție eficientă a utilizatorilor. Pentru a permite agenților economici să demonstreze că aparatele puse la dispoziție pe piață respectă cerințele esențiale și autoritățile competente să se asigure de acest lucru, este necesar să fie stabilite procedurile de evaluare a conformității, care includ proceduri de la cea mai puțin strictă până la cea mai strictă, proporțional cu nivelul de risc implicat și cu nivelul de securitate impus de aparat.

În scopul asigurării coerenței cu legislația superioară în domeniul și de a evita variantele inventate este recomandat ca procedurile de evaluare a conformității să fie alese dintre acele module descrise în reglementarea tehnică. Pentru a asigura introducerea pe piață și punerea la dispoziție pe piață a aparatelor conforme cu cerințele reglementării tehnice este necesar ca producătorii să aplice procedurile de evaluare a conformității adecvate pentru aparate. Prin urmare, importatorii trebuie să se asigure că aparatele pe care le introduc pe piață respectă cerințele din reglementare tehnică și nu introduc pe piață aparate care prezintă riscuri. De asemenea, sunt necesare dispoziții relevante prin care să se impună importatorilor obligația de a se asigura că au fost aplicate procedurile de evaluare a conformității și că marcajul aparatelor și documentația elaborată de producători sunt disponibile pentru a fi inspectate de autoritatea de supravegherea pieței. Atunci cînd introduce un aparat de cântărit cu funcționare neautomată pe piață, fiecare importator trebui să indice pe aparatul denumirea sa, denumirea sa comercială înregistrată sau marca sa comercială înregistrată și adresa poștală la care poate fi contactat.

Distribuitorul pune la dispoziție pe piață un aparat după ce acesta a fost introdus pe piață de producător sau de importator și trebuie să ia toate măsurile necesare pentru a se asigura că operațiunile sale de manipulare a aparatului nu influențează negativ conformitatea acestuia.

Distribuitorii și importatorii, trebuie să fie implicați în sarcinile de supraveghere a pieței desfășurate de autoritatea de supravegherea pieței și trebui să fie pregătiți să participe activ, furnizînd autorității respective toate informațiile necesare referitoare la aparatul vizat.

Asigurarea trasabilității unui aparat pe tot parcursul lanțului de furnizare contribuie la simplificarea și la eficientizarea supravegherii pieței. Un sistem de trasabilitate eficient facilitează sarcina autorității de supraveghere a pieței de a identifica agenții economici care au pus la dispoziție pe piață aparate neconforme. De asemenea, acest sistem trebuie să permită autorităților de supraveghere a pieței ca, în cooperare cu agenții economici relevanți, să acționeze din timp cu privire la aparate neconforme.

Pentru a asigura accesul efectiv la informații în scopul supravegherii pieței, informațiile necesare pentru identificarea tuturor actelor normative aplicabile și pentru a reduce sarcina administrativă pentru agenți economici, producătorii trebuie să întocmească o declarație unică cu privire la conformitatea aparatelor cu cerințele reglementării tehnice.

Conform art. 231 din Legea 235/2011 ”*Marcajul CE se aplică doar pe produsele pentru care reglementarea tehnică prevede aplicarea marcajului şi nu se aplică pe niciun alt produs. Marcajul CE poate fi urmat de o pictogramă sau de orice alt însemn care indică un risc special sau o utilizare special*”. În acest sens despre utilizarea specială a aparatului, fiind un mijloc de măsurare, trebuie să fie aplicat marcajul metrologic suplimentar. Marcajul CE și marcajul metrologic suplimentar, ca indicație a conformității unui aparat, sunt consecința vizibilă a unui întreg proces cuprinzînd evaluarea conformității.

Procedurile de evaluare a conformității prevăzute în reglemenatrea tehnică necesită intervenția organismelor de evaluare a conformității. Experiența a demonstrat că criteriile stabilite în reglementarea existentă nu este corelată cu prevederile Legii 235/2011 și nu sunt suficiente pentru a asigura un nivel ridicat uniform de performanță în rîndul organismelor de evaluare a conformității recunoscute/ notificate. Cu toate acestea, este important ca toate organismele de evaluare a conformității să-și îndeplinească funcțiile la același nivel și în condiții de concurență echitabilă. Aceasta necesită stabilirea unor cerințe pentru organismele de evaluare a conformității care doresc să fie recunoscute/notificate pentru a furniza servicii de evaluare a conformității. În cazul în care un organism de evaluare a conformității demonstrează conformitatea cu criteriile prevăzute în standardele armonizate adoptate ca standarde de referință, trebuie să fie considerat că acesta îndeplinește cerințele corespunzătoare prevăzute de reglementare tehnică.

Pentru a asigura un nivel coerent al calității în ceea ce privește evaluarea conformității, este necesar, de asemenea, să se stabilească cerințe pentru autoritățile de notificare implicate în evaluarea, notificarea și monitorizarea organismelor notificate. Astfel, acreditarea unui organism de evaluare a conformității reprezintă un instrument penru verificarea competenței organismelor de evaluare a conformității, și acreditarea se utilizează în scopul recunoașterii sau notificării.

Organismele de evaluare a conformității subcontractează deseori părți ale activităților lor legate de evaluarea conformității sau recurg la o filială. În vederea asigurării nivelului de protecție solicitat pentru aparatele care urmează să fie introduse pe piață, este esențial ca subcontractanții și filialele de evaluare a conformității să îndeplinească aceleași cerințe ca și organismele recunoscute/notificate în ceea ce privește îndeplinirea atribuțiilor de evaluare a conformității. Prin urmare, este important ca evaluarea competenței și a funcționării organismelor care urmează să fie notificate, precum și monitorizarea organismelor notificate deja să acopere și activitățile executate de subcontractanți și filiale.

Din considerente de competitivitate, este fundamental ca organismele de evaluare a conformității să aplice procedurile de evaluare a conformității, fără a crea sarcini inutile pentru agenții economici. Din același motiv și pentru a asigura tratamentul egal al agenților economici, este nevoie să fie asigurată consecvența în aplicarea tehnică a procedurilor de evaluare a conformității. Acest lucru poate fi realizat cel mai bine printr-o coordonare și cooperare adecvată între organismele recunoscute/notificate.

Deoarece obiectivul reglementării tehnice este asigurarea faptului că aparatele de pe piață îndeplinesc cerințele care oferă un nivel ridicat de protecție a intereselor publice, garantînd în același timp funcționarea pieței interne, este necesar de modificat Hotărîrea Guvernului nr.267 din 8 aprilie 2014, avînd în vedere că efectele acestei modificări pot fi realizate prin adoptarea măsurilor subsidiare Legii nr.235 din 01.12.2011. În conformitate cu principiile stabilite prin *Legea nr. 235-XVI din 20.07.2006 cu privire la principiile de bază de reglementare a activităţii de întreprinzător*, și anume previzibilității, transparenței și proporționalității, prezenta regelementare tehnică nu depășește ceea ce este necesar pentru realizarea obiectivului menționat.

Luînd în considerarea cele menționate mai sus, obligația de a transpune Directiva 2014/31/UE a Parlamentului European şi a Consiliului din 26 februarie 2014 privind armonizarea legislației statelor membre referitoare la punerea la dispoziție pe piață a aparatelor de cîntărit cu funcționare neautomată în legislația națională este inevtabilă.

În perioada cînd Republica Molodva nu a semnat Acordul privind evaluarea conformităţii şi acceptarea produselor industriale (ACCA) dintre Republica Moldova şi Uniunea Europeană de asemenea, este necesar de stabilit un cadru general privind tranziția de la sistem național la practica europeană referitor la introducerea sau punerea la dispoziţie pe piaţă a aparatelor, referitor la realizarea procedurilor de evaluare a conformității, referitor la aplicarea marcajelor de conformitate, referitor la cooperarea a tuturor părților interesate în procesul de comercialzare a aparatelor.

În Hotărîrea Guvernului nr.267 din 08 aprilie 2014 în vigoare lipsesc prevederile foarte concrete și exprese referitor la obligațiile agenților economici atunci cînd se introduc pe piaţă sau se pun la dispoziţie pe piaţă aparatele destinate a fi utilizate pentru domeniile de interes public. Lipsesc prevederile privind măsurile ce urmează să întreprinse de agentul economic în cazul dacă aparatele introduse sau puse la dispoziţie pe piaţă sunt neconforme, precum și prevederile referitor la cooperarea agenților economici cu autoritatea de reglementare – Ministerul Economiei și respectiv cu autoritatea de supravegherea a pieței - Agenția pentru Protecția Consumatorilor.

Conform angajamentelor stabilite prin art.410 din Acordul de Asociere între Republica Moldova, pe de o parte, şi Uniunea Europeană şi Comunitatea Europeană a Energiei Atomice şi statele membre ale acestora, pe de altă parte, și ratificat prin Legea nr. 112 din 02.07.2014 (Monitorul Oficial nr.185-199/442 din 18.07.2014):

*”(1) Republica Moldova asigură punerea efectivă în aplicare a legislației sale interne apropiate și întreprinde orice acțiune necesară pentru a reflecta evoluțiile dreptului Uniunii în legislația sa internă, în domeniile legate de comerț aferente titlului V (Comerț și aspecte legate de comerț) din prezentul acord.*

*(2) Republica Moldova se abține de la orice acțiune care ar putea submina obiectivul sau rezultatul apropierii în ceea ce privește titlul V (Comerț și aspecte legate de comerț) din prezentul acord.*

*(3) Uniunea informează Republica Moldova cu privire la orice propuneri finale ale Comisiei Europene de adoptare sau de modificare a dreptului Uniunii, relevante pentru obligațiile de apropiere care îi revin Republicii Moldova în temeiul titlului V (Comerț și aspecte legate de comerț) din prezentul acord*.”

Astfel, Republica Moldova trebuie să demonstreze **permanent** că activitatea privind reglementare tehnică, standardizare, metrologie, acreditare şi de evaluare a conformităţii respectă principiile şi recomandările internaţionale şi europene aplicabile domeniului.

Avînd în vedere că *Directiva 2009/23/CE a Parlamentului European şi a Consiliului din 23 aprilie 2009 privind aparatele de cîntărire neautomate* (transpusă prin Hotărîrea Guvernului nr. 267 din 08.04.2014) **a fost înlocuită** cu *Directiva 2014/31/UE* **este necesar de ajustat actul normativ național la prevederile cadrului nou european.**

În acest scop, reglementarea va redefini procedurile de evaluarea conformității a aparatelor. Pentru a facilita dovedirea conformităţii cu cerinţele esenţiale este indispensabil să fie accesibile standarde armonizate la nivel european (și nu standarde naționale conexe pentru reglementarea tehnică), în special în ceea ce priveşte caracteristicile metrologice, de proiectare şi construcţie, respectarea cărora va asigura prezumţie de conformitate cu cerinţele esenţiale.

Adiţional, umează a fi prevăzute obligațiile agenților economici, care se referă la proiectarea și fabricarea aparatelor, evaluarea acestora conform procedurilor de evaluare a conformităţii, inclusiv cu implicarea organismelor de evaluare a conformității acreditate/recunoscute, condițiile de aplicarea marcajelor de conformitate care dovedesc conformarea aparatelor. Este necesar de stabilit și cerințe metrologice precise, în scopul evitării crearii unor bariere tehnice, ceea ce se referă la unităţile de măsură utilizate la fabricarea aparatelor.

Hotărîrea Guvernului nr.267 din 08 aprilie 2014 existentă pentru aparatele de cîntărit cu funcţionare neautomată, care a pus în aplicare Directiva 2009/23/CE, a avut anumite eşecuri în implementare. A apărut incoerenţă dintre actele normative în domeniu, agenții economici şi autorităţile avînd tot mai multe dificultăţi în ceea ce priveşte interpretarea şi aplicarea corectă a hotărîrii în vigoare. Pentru a remedia aceste lacune in sectorul aparatelor şi în scopul armonizării cu legislaţia UE, s-a propus transpunerea Directivei 2014/31/UE a Parlamentului European şi a Consiliului din 23 aprilie 2009 privind aparatele de cîntărire neautomate.

În prezent în Republica Molodva aparatele sunt supuse procedurilor de aprobare de model efectuate doar de Institutul Naţional de Metrologie, fiind după forma juridică instituţia publică, care este parțial finanțat din bugetul de stat. La moment în [**Registrul de Stat al mijloacelor de masurare**](http://www.metrologie.md/data/120/file_140_0.pdf) sunt înregistrate 79 de aparate importate și fabricate. Acele importate sunt însoțite de documente care atestă conformitatea aparatelor, eliberate de organismele de evaluare a conformității, care au aplicat marcajul de conformitate.

Art. 31 din *Legea nr.235 din 01.12.2011 privind activităţile de acreditare şi de evaluare a conformităţii* prevede că se recunosc certificatele de conformitate sau rapoartele de încercări emise de organismele de evaluare a conformităţii notificate, acreditate de organismele naţionale de acreditare semnatare ale Acordului de recunoaştere multilaterală cu Cooperarea Europeană pentru Acreditare, eliberate pentru produsele importate din statele membre ale Uniunii Europene, traduse în limba de stat şi confirmate prin specimenul de ştampilă al importatorului. Aceasta recunoaşterea presupune că prezenţa marcajului CE şi a marcajelor stabilite de reglementarea tehnică aplicabilă aparatelor demonstrează că acestea au fost supuse procedurilor de evaluare a conformităţii şi, în consecinţă, atunci cînd produsul este introdus sau pus la dispoziţie pe piaţă, nu mai este necesară repetarea procedurilor de evaluare a conformităţii deja efectuate. În acest context, aparatele respective nu trebuie sa fie supuse aprobării de model, care dublează procedurile de evaluare a conformității deja desfăsurate de către producătorii acestor aparate.

În același timp aparatele fabricate în Republica Moldova sunt supuse altor proceduri de legalizare, și anume prin aprobare de model, realizată de INM și verificarea inițială, realizată de laboratoarele de verificări metrologice desemnate. Astfel, se crează o discrepanță între procedurile aplicate aparatelor autohtone și celor importate.

**Art. 2 din Legea nr.420-XVI din 22.12.2006** privind activitatea de reglementare tehnică „*Activitatea de reglementare tehnică constituie prerogativa statului*” și art. 30 din Legea nr.235 din 01.12.2011 sunt stipulează atribuțiile autorităţillor de reglementare care sunt următoarele:

 „*a) stabilesc, în reglementările tehnice, pentru faza de proiect şi/sau pentru faza de producţie, posibilităţi de utilizare a procedurilor de evaluare a conformităţii, care vor asigura nivelul de securitate necesar şi atingerea obiectivului reglementării tehnice; criterii în a căror bază producătorul poate alege pentru produse cele mai potrivite proceduri de evaluare a conformităţii, prevăzute de legislaţie; metode de încercări şi de prelevare a probelor, utilizabile în procesul de evaluare a conformităţii;*

 *b) stabilesc, pentru produse sau grupe de produse, una sau mai multe proceduri de evaluare a conformităţii, identice ca nivel doveditor, ceea ce ar permite solicitantului să-şi aleagă cea mai potrivită procedură;*

 *c) stabilesc criterii conform cărora producătorul poate alege, pentru produse, cele mai potrivite proceduri de evaluare a conformităţii, prevăzute de legislaţie;*

 *d) stabilesc, pentru grupele de produse, aplicabilitatea modulelor sau a schemelor de certificare;*

 *e) stabilesc metode de încercări şi metode de prelevare a probelor, utilizabile în procesul de evaluare a conformităţii produselor;*

 *f) stabilesc conţinutul documentaţiei tehnice pentru emiterea declaraţiei de conformitate;*

 *g) identifică standardele şi prestandardele naţionale utilizate în scopul evaluării conformităţii*”.

**Conform art.20 din Legea nr.20 din 04.03.2016** pentru asigurarea coerenţei între actele legislative și normative şi standardele moldovenești și pentru promovarea politicilor din domeniile sale de competenţă, autorităţile publice participă la activitatea de standardizare și au obligaţia să consulte organismul naţional de standardizare în procesul de elaborare a actelor normative care fac referinţe la standardele moldovenești sau au legătură cu standardizarea naţională, precum și în vederea identificării şi anulării standardelor moldovenești conflictuale.

Proiectul hotărîrii Guvernului cu privire la modificarea Hotărîrii Guvernului nr.267 din 8 aprilie 2014 este necesar de corelat cu prevederile existente şi terminologia definită de următoarele acte normative:

- Legea nr.235 din 01.12.2011 privind activităţile de acreditare şi de evaluare a conformităţii modificată și comletată prin Legea nr. 9 din 26.02.20016;

- Legea nr.420 din 22.12.2006 privind activitatea de reglementare tehnică;

- Legea nr.20 din 04.03.2016 cu privire la standardizare națională;

- Legea nr.19 din 04.03.2016 metrologiei;

- Legea nr.7 din 26.02.2016 privind supravegherea pieţei în ceea ce privește comercializarea produselor.

**3. STABILIREA OBIECTIVELOR**

Pentru soluționarea problemelor definite mai sus, prin proiectul hotărîrii Guvernului cu privire la modificarea Hotărîrii Guvernului nr.267 din 8 aprilie 2014 se urmărește îndeplinirea următoarelor obiective:

- micșorarea cheltuielilor producătorilor și importatorilor aparatelor și a costurilor existente;

- corelarea Hotărîrii Guvernului nr.267 din 8 aprilie 2014 cu prevederile definite de Legea nr.235 din 01.12.2011 privind activităţile de acreditare şi de evaluare a conformităţii modificată și comletată prin Legea nr.9 din 26.02.2016.

**-** îmbunătățirea competitivității întreprinderilor și a organismelor de evaluare a conformității recunoscute/notificate;

- îmbunătățirea funcționării pieței interne prin asigurarea unui tratament egal pentru toți operatorii economici, în special pentru importatori și distribuitori, precum și pentru organismele de evaluare a conformității recunoscute/notificate;

- aducerea cadrului normativ în corespundere cu prevederile Directivei 31/2014/UE.

**4. IDENTIFICAREA OPŢIUNILOR**

**Opțiunea 1:** „A *nu face nimic" va duce la menținerea abordării ce ține de efectuarea pro*cedurilor de aprobare de model efectuate doar de Institutul Naţional de Metrologie, ceea ce va afecta principiile privind comercializarea produselor acceptate la nivel european și nerealizarea angajamentelor din Acordul de Asociere.

**Opțiunea 2:** *Elaborarea proiectului hotărîrii de Guvern de modificarea și completarea Hotărîrii de Guvern nr.267 din 08 aprilie 2014 cu privire la aprobarea reglementării tehnice cerinţe privind aparate de cîntărit neautomate "* în vederea armonizării cu prevederile Directivei 2014/31/UE.

Principalele modificări propuse la cadrul de reglementare în vederea armonizării cu Directiva2014/31/UE includ:

- completări privind cadru general privind tranziția de la sistem național la practica europeană referitor la introducerea sau punerea la dispoziţie pe piaţă a aparatelor;

- prevederile referitor la obligaţiile producătorilor, reprezentanților autoizați, importatoilor, distribuitorilor atunic cînt acestea introduc sau pun la dispoziția pe piață aparatele respective;

- modificarea prevederilor referitor la principiile de aplicare a marcajului de conformitate și a marcajului metrologic suplimentar, care sunt aduse în concordanță cu Legea nr.235 din 01.12.2011 privind activităţile de acreditare şi de evaluare a conformităţii modificată și comletată prin Legea nr. 9 din 26.02.20016;

- prevederile referitor la supravegherea pieței privind corespunderea aparatelor cu cerinţele esenţiale din Reglementarea tehnică se aduc în concordanța cu prevederile Legii nr.7 din 26.02.2016 privind supravegherea pieţei în ceea ce privește comercializarea produselor nealimentare;

- completarea cu prevederile referitor la cerinţe față de autoritatea de reglementare, care ulterior va fi auoritatea de notificare, care este responsabilă de instituirea şi îndeplinirea procedurilor necesare pentru evaluarea şi recunoașterea/notificarea organismelor de evaluare a conformităţii şi de monitorizare a acestora. În contextul asigurării transparenței decizionale se propune descrierea procedurii de recunoștere/notificare a organismelor de evaluare a conformității, cerinţe către acestea, precum și prevederi referitor la prezumţia de conformitate a organismelor de evaluare a conformității cu cerințele stabilite în relementarea tehnică;

- obligaţiile organismelor de evaluare a conformității recunoscute/notificate în relații cu agenții economic, autoritatea de reglementare, autoritatea de supravegherea pieței.

Proiectul hotărîrii de Guvern de modificarea și completarea Hotărîrii de Guvern nr.267 din 8 aprilie 2014 cu privire la aprobarea reglementării tehnice cerinţe privind aparate de cîntărit neautomate *se anexează*.

**5. ANALIZA ŞI COMPARAREA OPŢIUNILOR**

**Opțiunea ”a nu face nimic”** implică dezavantajele cum ar fi:

- incapacitate pentru realizare la nivel naţional a unui cadru legislativ adecvat şi compatibil cu cel european în scopul alinierii la cerinţele UE;

- diminuarea încrederii între partenerii comerciali, în demonstrarea conformităţii produselor şi serviciilor cu cerinţele specificate,

- imposibilitatea demonstrării tendinţei Republicii Moldova referitor la uniformizarea regulilor și procedurilor de evaluare a conformității cu practicile UE.

- nu este garantat nivel înalt de protecție a intereselor publice. Agenţii economici, în lipsa unui cadrul regulatoriu, pot admite în utilizare aparate neconforme cu toate consecinţele pentru securitatea consumatorilor.

**Opțiunea ”Elaborarea proiectului hotărîrii** de Guvern de modificarea și completarea Hotărîrii de Guvern nr.267 din 08 aprilie 2014 cu privire la aprobarea reglementării tehnice cerinţe privind aparate de cîntărit neautomate în vederea armonizării cu prevederile Directivei 2014/31/UE”.

Proiectul de hotărîre de Guvern, clarifică obligaţiile producătorilor şi ale reprezentanţilor autorizaţi şi desfăşoară obligaţiile importatorilor şi distribuitorilor. Importatorii trebuie să verifice faptul că producătorul a efectuat procedura aplicabilă de evaluare a conformităţii şi a întocmit o documentaţie tehnică. De asemenea, ei trebuie să se asigure împreună cu producătorul că această documentaţie tehnică poate fi pusă la dispoziţia autorităţilor de supraveghere a pieței, la cerere. În plus, importatorul trebuie să verifice că aparatele poartă marcajul corect şi sunt însoţite de instrucţiuni şi informaţii. Distribuitorii trebuie să verifice că aparatele poartă marcajul de conformitate și marcajul metrologic suplimentar, numele producătorului sau al importatorului şi că este însoţit de documentaţia şi instrucţiunile necesare. Importatorii şi distribuitorii trebuie să coopereze cu autoritatea de supraveghere a pieţei şi să adopte măsurile adecvate în cazul în care au furnizat aparate neconforme.

Se specifică obligaţii sporite în materie de trasabilitate pentru toţi operatorii economici. Aparatele trebuie să poarte numele şi adresa producătorului şi un număr care să permită identificarea lor şi stabilirea legăturii dintre aparat şi documentaţia sa tehnică. De asemenea, fiecare operator economic va trebui să fie în măsură să indice autorităţilor de supravegherea pieței numele operatorului economic care i-a furnizat un aparat sau căruia i-a furnizat un aparat.

În conformitate cu principiul proporţionalităţii, prevăzut de Legea 235 nr. 235-XVI din 20 iulie2006 cu privire la principiile de bază de reglementare a activităţii de întreprinzător, prevederile proiectului hotărîrii de Guvern propuse nu depăşesc minimum necesar de măsuri pentru atingerea scopului de protejarea intereselor consumatorilor și asigurarea corectitudinii măsurărilor efectuate în domeniul de interes public.

Prevederi noi propuse nu impun costuri semnificative sectorului privat.

În procesul analizei impactului asupra producătorilor de aparate s-a constatat că în Republica Moldova actualmente sunt înregistraţi trei producători de aparate: "ALEX S&E" SRL, "Comsales Grup" SRL, "SALONIX - TEH" SRL. Analizînd procesele de producere existente se poate constata că producătorii nu vor suporta costuri suplimentare pentru modernizarea procesului de producere, deoarece produsele existente corespund în mare cu cerinţele din SM SR EN 45501:2012 *“Aspecte metrologice ale aparatelor de cîntărit cu funcţionare neautomate”*, care este standard armonizat cu cerințele esențiale din reglementarea tehnică în cauză. În procesul de analiză s-a efectuat compararea cerințelor din standardul SM SR EN 45501 și standardul ГОСТ 29329-92 ”Весы статического взвешивания. Общие технические требования”. Standardul european permite flexibilitatea mai mare în privința verificării caracteristicilor aparatelor, însă eroare de măsurare sunt mai mică, ceea ce va asigura securtatea în tranzacții comerciale (domeniul de interes public).

Cheltuieli suplimenatre vor suporta agenții economici pentru desfășurarea procedurilor de evaluare a conformității de către organisme de evaluarea a conformității.

În rezultatul examinării procedurilor existente de aprobare de model a aparatelor, care prevăd expertiza metrologică a documentaţiei tehnice, efectuarea încercărilor metrologice în scopul aprobării de model în laboratoarele de încercări acreditate, efectuarea încercărilor la compatibilitatea electromagnetică în laboratoarele acreditate de peste hotarele ţării. După estimarea s-a stabilit că costurile actuale constituie circa 20 mii lei pentru un tip de aparat.

 Conform Registrului de stat [al mijloacelor de măsurare](http://www.metrologie.md/state-register-measuring-instruments-ro/) producătorii nominalzați deţin certificate de aprobare de model pentru următorul număr de modele:

-"Comsales Grup" SRL - 4 certificate de aprobare de model;

-"ALEX S&E" SRL - 6 certificate de aprobare de model;

- "SALONIX - TEH" SRL - 1 certificat de aprobare de model.

Termenul de valabilitate a certificatelor de aprobare de model este de 5 ani. Fiecare aparat legalizat, înainte de a fi dat în folosință sau comercializat este supus procedurii de verificare iniţială.

Costul unei verificări iniţiale la diferite laboratoare de verificare metrologică variază între 100 lei pîna la 1500 lei pentru un aparat.

Pe parcursul anului 2015 de către utilizatorii aparatelor au fost prezentate la laboratoare de verificări metrologice pentru verificare – 18733 aparate, ceea ce constitiue cheltuieli de aproximativ 8429850 lei.

Procedurile de evaluarea a conformității stabilite în reglementarea tehnică vor substitui procedurile existente de aprobare de model a aparatelor. Astfel, pentru producătorii aparatelor costuri suplimentare pentru implementarea procedurilor de evaluare a conformităţii vor similare costurilor aplicate în procesul de aprobare de model a aparatelor.

Mai mult, costurile potenţiale pentru evaluarea conformităţii ar putea să scadă în unele cazuri cu pînă la 20%, deoarece procedura de aprobare de model va fi înlocuită cu procedura de examinare de tip (modulul B) care se aplică doar la etapa de proiectare a aparatului, dar este similară procedurii de aprobare de model în sensul examinării parametrilor tehnici a aparatului.

În perioada anilor 2013-2015 Institutul Naţional de Metrologie a desfășurat procedurile de aprobare de model a aparatelor, precum și de recunoașterea aprobărilor de model a aparatelor, efectuate în țările CSI în volumul prezentat în Tabelul de jos:

|  |  |  |
| --- | --- | --- |
| Anul | Aprobare de model | Recunoașterea aprobărilor de model |
| numărul | Costuri aferente, lei | numărul | Costuri aferente, lei |
| 2013 | 15 | 150180,30 | 0 | 0,0 |
| 2014 | 10 | 50005,60 | 1 | 1153, 96 |
| 2015 | 15 | 45000,00 | 1 | 1153,96 |

Tarifele pentru prestarea serviciilor sunt aprobate prin Hotărîre de Guvern nr. 637 din 28.07.2014 *privind aprobarea tarifelor şi Metodologiei de calcul al tarifelor la serviciile prestate de Institutul Naţional de Metrologie în domeniul metrologiei* şi constituie următoarele:

|  |  |
| --- | --- |
| Denumirea | Tariful(fara TVA), lei |
| Încercările metrologice în scopul aprobării de model a mijloacelor de măsurare cu un grad mic de complexitate: \*(1.1; 1.5-1.9; 1.11; 1.13-1.16; 1.19-1.21; 1.29-1.30; 2.1.1; 2.2.1; 2.2.3; 2.2.5; 2.2.6; 2.3.3; 2.3.4; 2.3.5; 2.3.10; 3.2.2; 3.2.4; 4.1-4.6; 6.1; 6.3; 6.6; 7.1; 8.1-8.3; 11.1-11.14) | 3000 |
| Încercările metrologice în scopul aprobării de model a mijloacelor de măsurare cu un grad înalt de complexitate: \*(2.1.2; 2.1.3; 2.3.1; 2.3.2; 3.1.1-3.1.7; 3.2.7; 4.7; 5.1-5.15; 7.2; 7.3; 8.5-8.11; 9.1-9.3; 10.2-10.6; 12.1-12.14; 13.1-13.27) | 3000 |
| Recunoaşterea rezultatelor încercărilor metrologice în scopul aprobării de model a mijloacelor de măsurare noi importate | 1153,96 |
| Încercările metrologice în scopul aprobării de model a mijloacelor de măsurare cu un grad mic de complexitate importate în exemplare unice: \*(1.1; 1.5-1.9; 1.11; 1.13-1.16; 1.19-1.21; 1.29-1.30; 2.1.1; 2.2.1; 2.2.3; 2.2.5; 2.2.6; 2.3.3; 2.3.4; 2.3.5; 2.3.10; 3.2.2; 3.2.4; 4.1-4.6; 6.1; 6.3; 6.6; 7.1; 8.1-8.3; 11.1-11.14) | 1968,52 |
| Încercările metrologice în scopul aprobării de model a mijloacelor de măsurare cu un grad înalt de complexitate: \*(2.1.2; 2.1.3; 2.3.1; 2.3.2; 3.1.1-3.1.7; 3.2.7; 4.7; 5.1-5.15; 7.2; 7.3; 8.5-8.11; 9.1-9.3; 10.2-10.6; 12.1-12.14; 13.1-13.27) | 3000 |

Astfel, pe parcursul perioadei 2013-2015 Institutul Naţional de Metrologie efectuat lucrări de aprobare de model şi de recunoaşterea aprobării de model a aparatelor în suma de 247493,83 lei, care au fost achitate de către agenții economici în scopul legalizării aparatelor introduse pe piața Republicii Moldova.

În procesul de analiză a activităților de import a aparatelor s-a constat următoarele date:

Pe perioada anilor 1993 - 2015 în Republica Moldova au fost legalizate 79 de tipuri de aparate.

Legalizarea aparatelor a fost efectuată prin procedurile existente de aprobare de model, care prevăd expertiza metrologică a documentaţiei tehnice, efectuarea încercărilor metrologice în scopul aprobării de model în laboratoare de încercări acreditate de către organismul naţional de acreditare, efectuarea încercărilor la compatibilitatea electromagnetică în laboratoarele acreditate de peste hotarele ţării. Marea parte din aceste tipuri (24 tipuri) sunt fabricate de către producători europeni și respectiv, sunt importate avînd marcajul de conformitate “CE” şi cu marcajul metrologic suplimentar aplicat pe acestea.

Conform prevederilor din art. 31 din Legea nr. 235/2011 se recunosc certificatele de conformitate sau rapoartele de încercări emise de organismele de evaluare a conformităţii notificate, acreditate de organismele naţionale de acreditare semnatare ale Acordului de recunoaştere multilaterală cu Cooperarea Europeană pentru Acreditare, eliberate pentru produsele importate din statele membre ale Uniunii Europene, traduse în limba de stat şi confirmate prin specimenul de ştampilă al importatorului. Astfel, prezenţa marcajului CE şi a marcajelor stabilită de reglementarea tehnică demonstrează că aparatul a fost supus procedurilor de evaluare a conformităţii şi, în consecinţă, atunci cînd produsul este introdus sau pus la dispoziţie pe piaţă, nu mai este necesară repetarea procedurilor de evaluare a conformităţii deja efectuate.

Conform modulelor de evaluare a conformității, stabilite în proiectul reglementării tehnice documentația tehnică, respectiv rezultatele evaluării conformității, trebuie sa fie puse la dispoziția autorităților pe perioada de 10 ani după ultima introducere a aparatului pe piață.

Ca urmare a celor expuse se conturează clar că în cazul implementării proiectului hotărîrii de Guvern, se vor diminua la maximum costurile ce ţin de introducerea pe piaţă şi/sau punerea la dispoziția pe piață a aparatelor.

Cu toate acestea, importatorii, vor suporta costuri pentru instruirea personalului său în scopul respectării tuturor prevederilor noi ce țin de introducerea pe piață a aparatelor, însă având în vedere că în Moldova a fost aprobat un număr mic de modele de aparate (doar 37 de modele din 1993, din care probabil nu toate sunt importate la moment), considerăm că cheltuielile de pregătire a personalului necesar, care trebuie să asigure respectarea cerinţelor noi, nu vor fi semnificative.

Analiza efectuată asupra organismelor de evaluare a conformităţii a demonstrat că actualmente în Republica Moldova sunt specialişti în domeniu, precum şi există laboratoare metrologice (din cadrul Institutului Național de Metrologie și ÎS ”Centrul de Metrologie Aplicată și Certificare”), acreditate de către MOLDAC, care sunt dotate cu echipamentul necesar pentru efectuarea încercărilor aparatelor.

Respectiv, este necesar de creat un organism de certificare a aparatelor, care va fi conform cerințelor standardului de referință SM SR EN ISO/CEI 17065:2013 ”Evaluarea conformităţii. Cerinţe pentru organisme care certifică produse, procese şi servicii”.

Conform standardului SM SR EN 45501:2012 aparatele sunt grupate în 5 tipuri ( la general).

Întru respectarea cerințelor standardului SM SR EN ISO/CEI 17065:2013, reeșind din practica activității eficiente, organismul de certificare a aparatelor trebuie să aibă în componența sa cel puțin 4 persoane.

Astfel, în conformitate cu schema de calculare a plăților de acreditare efectuate de Centrul National de Acreditare din Republica Moldova (MOLDAC) aprobate prin Legea nr.235 din 01.12.2011 costul serviciilor de acreditare unui organism va constitui:

|  |  |  |  |
| --- | --- | --- | --- |
| **Nr.** | **Denumirea lucrarilor** | **Costul** | **Taxa, lei** |
|
| 1 | Initiere: analiza, examinarea cererii si luarea deciziei | 2TeTe - costul mediu al unei zile de lucru al organismului de acreditare | 2990 |
| 2 | Evaluarea preliminara a setului de documente | 4Te | 5980 |
| 3 | Preevaluarea de acreditare | 1/3TA TA - costul evaluarii de acreditare;CD - cheltuielile de deplasare a echipei de evaluare (transport, cazare, diurna) | 3363.75 |
| 4 | Evaluarea de acreditare | TA = Nza \* Te Nza - numarul de zile ale evaluatorului | 10091.25 |
| 5 | Acordarea acreditarii, reacreditarea, extinderea acreditarii | 4Te | 5980 |
| ***Numarul de grupe de produse/servicii*** | ***5*** | ***3.75*** |
| ***Numarul de experți***  | ***4*** | ***3*** |
| ***Numarul de directii inspectii*** | ***-*** | ***-*** |
| ***Domenii de economie*** | ***-*** | ***-*** |
| ***Total nr. de zile*** |  | ***6.75*** |
| ***Te = Costul mediu al unei zile de lucru al organismului de acreditare*** |
| ***Te =*** |  ***1 495 lei (Fara TVA)*** |
| ***TOTAL*** |  ***28 405 lei*** |

În rezultatul analizei, s-a constatat că sectorul public va suporta costuri suplimentare pentru instruirea personalului Agenţiei pentru Protecţia Consumatorilor, care urmează să supravegheze respectarea cerinţe faţă de aparate. Actualmente este în desfășurare proiectul TWINNING ”Consolidarea sectorului standardizării și metrologiei în conformitate cu cele mai bune practici din statele membre ale UE”, în cadrul căruia au loc instruiri, inclusiv, pentru personalul Agenției pentru Protecția Consumatorilor. Astfel, pe parcursul a 7 seminare din partea Agenției au participat 4-5 persoane implicate în supravegherea pieței ce ține de mijloace de măsurare. Concomitent în cadrul proiectului a fost instruit personal a producătorilor autohtoni, reprezentanții importatorilor, organismelor de evaluare a confomității, Institutului Național de Metrologie și organismului de acreditare, etc.

Astfel, s-a constata ca patea majoră a entităților implicate în realizarea proiectului hotărîrii de guvern a fost familiarizat cu toate aspectele legate de introducerea și/sau punerea la dispoziție pe piață conform cadrului nou legislativ european. Respectiv costurile pentru instruiri sunt reduse la maximum și nu vor fi semnificative.

**Opțiunea ”Elaborarea proiectului hotărîrii** de Guvern de modificarea și completarea Hotărîrii de Guvern nr.267 din 08 aprilie 2014 cu privire la aprobarea reglementării tehnice cerinţe privind aparate de cîntărit neautomate în vederea armonizării cu prevederile Directivei 2014/31/UE” va contribui la:

- creşterea competitivităţii produselor autohtone şi serviciilor în contextul globalizării pieţelor;

- reglementarea tehnică bazată pe standardele europene şi internaţionale utilizarea cărora impune recunoaşterea reciprocă a produselor comercializate în mod legal;

- promovarea produselor autohtone pe pieţele externe;

- asigurarea concurenţei loiale şi nediscriminatorii în domeniu şi evaluării conformităţii;

- îndeplinirea de către Republica Moldova a condiţiilor necesare de armonizare a legislaţiei naţionale cu cea comunitară;

- reducerea costurilor legate de efectuarea procedurilor de evaluare a conformităţii deoarece în RM se fac importuri ale aparatelor ca şi celor destinate pieţei UE pentru introducerea şi punerea la dispoziţia pe piaţa RM a aparatelor din UE, acestea fiind însoţite de aceleaşi documente cerute ca în UE.

Totodată aparatele destinate pieţei UE care vor fi fabricate conform standardelor europene armonizate vor beneficia de prezumţia conformitaţii cu cerinţele din directiva care se transpune prin proiectul în cauză, corespunzător aparatele vor beneficia de prezumţia conformitaţii cu cerinţele din RM. De menţionat că este scutire de costuri pentru agenţii economici care importă aparatele însoţite de documente ce atestă conformitatea cu cerinţele pieţei UE, datorită prevederilor pentru mecanismul de recunoaştere în RM a acestor documente

Compararea avantajelor și dezavantajelor din opțiunile descrise constată că cea mai relevantă opțiune este a doua, care va asigura respectarea tuturor prevederilor legislației naționale, concomitent protejînd interesele statului, consumatorului și utilizatorilor finali a apartelor, și va reduce riscuri de lacune în legislație și în implementarea ei.

**6. CONSULTAREA**

Luînd în consideraţie prevederile proiectului în cauză putem determina trei grupuri de interese de bază:

1. Autorităţile publice (statul), care va fi nevoit să contribuie la etapa implementării prevederilor proiectului în cauză.
2. Mediul de afaceri (producătorii, importatorii, distribuitorii), care vor realiza o schimbare intergrală în privinţa introducerii pe piaţă şi utilizării aparatelor.
3. Consumatorii ca utilizatori direcţi ai aparatelor ce vor fi supuse evaluării în scopul aprecierii conformităţii acestora cu cerinţele esențiale şi care vor beneficia direct în urma utilizării unor aparate performante.

Procesul de consultanţă a fost (este) bazat pe cîteva metode:

1. interacţiunea directă între elaboratorii proiectului şi AIR cu reprezentanţii grupurilor de interese.
* informaţii prezentate pe pagină web oficiale a INM;
* consultarea directă cu membrii Consiliului Național de Metrologie, care este un organ consultativ în cadrul autorităţii centrale de metrologie (Ministerul Economiei), în care sînt reprezentate toate părţile interesate şi care înaintează propuneri de politici în domeniul metrologiei.
1. consultarea indirectă cu toate persoanele interesate prin publicarea proiectului şi a Notei informative pe pagina web a Ministerului Economiei.

În privinţa consultărilor efectuate cu reprezentanţii grupurilor de interese, putem pune accent pe următoarele:

Consultarea cu reprezentanţii statului (autoritățile de reglementare) care vor trebui să urmărească respectarea de către mediul de afaceri a prevederilor noi.

Simultan va fi parcurs procesul de avizare în corespundere cu cerinţele legislaţiei cu entităţile care vor fi implicate în procesul de implementare a proiectului (Ministerul Economiei, Institutul Naţional de Metrologie, Institutul Naţional de Standardizare, Centrul Naţional de Acreditare, Agenţia pentru Protecţia Consumatorilor, organisme de evaluare a conformității) și cu producătorii de aparate.

Proiectul Hotărîrii Guvernului cu privire la modificarea Hotărîrii Guvernului nr.267 din 8 aprilie 2014, Nota informativă și AIR la proiect sunt plasate pe pagina web a Ministerului Economei la data de 16.05.2016 (<http://particip.gov.md/proiectview.php?l=ro&idd=3167>). De asemenea proiectul în cauză a fost examinat de către Consiliul Național de Metrologie (Proces verbal nr. 2 din 23.05.2016). Data limită pentru comentarii este 16.06.2016.

Comentarii asupra AIR-ului și proiectului au parvenit din partea:

- producătorului autohton "ALEX S&E" SRL, care a prezentat obiecții redacționale asupra proiectului;

- instituțiilor din infrastructura calității (INS, INM, CNA MOLDAC) care au comunicat despre lipsa de obiecții și propuneri;

- autorităților de reglementare (Ministerul Afacerilor Externe şi Integrării Europene, Ministerul Dezvoltării Regionale şi Construcţiilor, Ministerul Agriculturii şi Industriei Alimentare, Ministerul Transporturilor şi Infrastructurii Drumurilor, Ministerul Sănătăţii, Ministerul Tehnologiei Informaţiei şi Comunicaţiilor, Ministerul Afacerilor Interne), care constituie obiecții ce țin de tehnica legislativă.

***Anexa: Proiectul preliminar de act normativ***